Շատ լավ բնություն ունենք` մաքուր, խնամված: Առաջին հայացքից էկոլոգիական խնդիրներ չեմ նկատել տարածքում: Ամենուր կանաչ է: Այն դեպքում, որ փողոցների վրա կամ առհասարակ դրսում աղբամաններ գրեթե չկան տեղադրված, ճամփեզրերին երբեք չես տեսնի պոլիէթիլենային տոպրակներ կամ այլ տեսակի աղբ: Անգամ վերջերս երբ դուրս էի եկել հեծանիվով տարածքին ծանոթանալու, մինչև տուն հասնելս պաղպաղակի թուղթը գցելու համար աղբաման չգտա: Գովելի է: Նաև ավելացնեմ, որ վերամշակված աղբից քաղաքում կարելի է տեսնել որոշակի զարդարումներ: